**Evaluarea intervențiilor POCU în domeniul incluziunii sociale**

**(TE 4) Anexa 10. Tabel de corelare Constatări-Concluzii-Recomandări**

|  |  |  |  |  |
| --- | --- | --- | --- | --- |
| Recomandări TE 4 | Concluzii | Constatări | Responsabil | Termen |
| La nivel de program |  |  |  |  |
| R1. Pentru perioada rămasă de implementare acțiunile AM si OIRuri trebuie îndreptate spre accelerarea implementării proiectelor contractate, vizând reducerea termenelor de răspuns, avizare, aprobare a documentelor beneficiarilor și efectuarea plăților. | C1. Intervențiile OS 4.4 au un progres limitat și un grad de îndeplinire a indicatorilor de realizare și rezultat modest, chiar foarte scăzut în cazul rezultatelor. | Cap 1.2.1 descrierea TE 4 Cap 2.6.  | AM POCU OIR | Iunie 2022 |
| R2. Revizuirea planurilor de implementare, inclusiv formularea unei viziuni clare privind perioada rămasă , alocări, realocări de resurse dacă este cazul, în corelare cu implementarea POIDS, și împărtășirea lor tuturor actorilor pentru a oferi o imagine clară și de încredere privind disponibilitatea finanțărilor pentru serviciile sociale ce vor fi sprijinite. | C3. Implementarea s-a limitat doar la câteva grupuri vulnerabile din paleta largă a OS, adresându-se persoanelor vârstnice, victimelor violenței domestice și persoanelor afectate de pandemia COVID. Evaluarea nu a identificat dovezi privind o abordare strategică de limitare a focalizării pe aceste grupuri vulnerabile și nici viziunea până la finalizarea programului. | Cap 1.2.1 descrierea TE 4  | AM POCUOIR | Iunie 2022 |
| R3. Demararea unui amplu proces de simplificare a implementării programului actual și POIDS. Conceptualizarea procesului de simplificare poate fi obiectul unei evaluări ad-hoc, prin care să se asigure o abordare sistematică cu focalizare pe aspectele cheie, critice pentru succesul simplificării. Metodologia de analiza si rezolvarea a problemelor trebuie sa aibă in vedere implicarea părților interesate, sensibilizarea lor pentru a pregăti implementarea soluțiilor, înțelegerea intereselor și atitudinilor pentru găsirea soluțiilor adecvate. | C7. Nevoia de simplificare a proceselor de implementare apare ca o trăsătură esențială a implementării programului, persistentă de la un ciclu de finanțare la altul. Evaluarea relevă o diferență de percepții între autoritățile programului și beneficiari privind nivelul birocrației, pe de o parte perceput ca excesiv de beneficiari, pe de altă parte necesar pentru nivelul de control dorit de către autorități. Simplificarea vizează cerințele de justificare și raportare, eficacitatea și adecvarea instrumentelor de implementare. Cu toate că există dovezi privind simplificarea POCU față de POSDRU, problema rămâne stringentă beneficiarii manifestându-și dezamăgirea privind progresul insuficient. Simplificarea implementării programelor operaționale este o responsabilitate pentru toți actorii implicați pentru a stopa o risipă națională de resurse ce se cumulează la nivelul unui număr foarte mare de proiecte și de-a lungul unei lungi perioade de timp. | Cap 2.6 Cap 2.8  | MIPE AM POCU OIR | Iunie 2022 |
| R4. Preluarea practicilor eficace din experiența acumulată până in prezent, adaptarea si transpunerea lor în viitoarele măsuri finanțate prin POCU si POIDS | C8. Abordările și măsurile care au avut cea mai bună eficacitate includ, dar fără a se limita la acestea: abordarea integrată a multiplelor dimensiuni ale vulnerabilității, implicarea comunității, implicarea UAT-urilor și asumarea responsabilității pentru accesul la servicii, flexibilitate privind modalitățile de desfășurare a activităților (îndeosebi în contextul pandemic), capacitatea beneficiarilor de finanțare de a furniza complementar alte măsuri de sprijin fața de sprijinul eligibil prin POCU. | Cap 2.2, Cap 2.6Cap 2.8 | AM POCU OIR | Etapizat 2022- 2023 |
| C9. Evaluarea oferă numeroase lecții învățate, experiențe ce trebuie multiplicate sau probleme ce trebuie evitate. Factorii care condiționează succesul intervențiilor cel puțin sub aspectul eficacității impactului și sustenabilității sunt: (1) implicarea UAT ca actor cheie pentru dezvoltarea serviciilor sociale și integrarea lor în comunitate, (2) atragerea de resurse umane competente, atragerea furnizorilor cu capacitate adecvată, atragerea resurselor financiare si coordonarea tuturor resurselor, (3) o alocare a resurselor programului predictibilă pentru a acoperi nevoile de furnizare de servicii, a permite furnizorilor planificarea activităților și minimizarea riscurilor de blocaje financiare. | Cap 2.9 | AM POCU OIR | Etapizat 2022- 2023 |
| C4. Intervențiile au avut efecte pozitive asupra beneficiarilor finali, înregistrându-se o îmbunătățire a calității vieții în cazul vârstnicilor, a victimelor violenței cu premise de a avea o viață independentă. Finanțarea POCU este esențială pentru a acoperi deficitul de servicii sociale, a asigura accesul la servicii sociale pentru două grupuri vulnerabile ce au făcut obiectul programului inițial si a contracara efectele pandemiei COVID. Fără finanțarea POCU nu ar fi fost posibil sprijinul oferit grupului țintă. Există evidențe ale impactului la nivelul grupului de beneficiari, însă la nivelul întregii categorii de persoane vulnerabile beneficiile sunt încă nesemnificative prin raportare la dimensiunea obiectivului specific, datorită stadiului de implementare. Intervențiile au potențialul de produce beneficii economice, specifice fiecărui grup țintă fie prin economii de costuri legate de servicii medicale de urgență sau de spitalizare ce nu mai sunt necesare datorita îngrijirii și supravegherii vârstnicilor, venituri generate prin ocuparea persoanelor asistate. | Cap 2.2Cap 2.3Cap 2.4Cap 2.7. | AM POCU OIR | Etapizat 2022- 2023 |
| C5. Ocuparea persoanelor vulnerabile apare în mecanismul intervenției logice ca un element ce potențează impactul intervențiilor chiar și atunci când intervențiile nu sunt adresate specific măsurilor de ocupare. Analiza contrafactuală a impactului măsurilor de sprijin pentru ocupare (POCU 2007-2013) arată că aceste măsuri oferă grupurilor vulnerabile o oportunitate de a intra pe piața forței de muncă însă calitatea ocupării este limitată. Atât sub aspectul veniturilor cât și al continuității și duratei muncii persoanele sprijinite unt in dezavantaj față de persoanele ocupate fără sprijin. Măsuri complementare de sprijin, post intervenție sunt necesare pentru creșterea calității ocupării sub următoarele aspecte: sustenabilitate reflectată în continuitatea contractelor de muncă, tipul de contract normă întreagă, nivelul salarial în creștere peste nivelul salariului minim. | Cap 2.2Cap 2.6 | AM POCU OIR | Etapizat 2022- 2023 |
| La nivel strategic si al cadrului de reglementare |  |  |  |  |
| R5. Crearea unui cadru legal și instituțional stimulativ pentru dezvoltarea serviciilor sociale vizând cu prioritate: - actualizarea standardelor de cost, stimularea UAT pentru dezvoltarea serviciilor sociale în comunități îndeosebi în mediul rural, creșterea atractivității posturilor din domeniul serviciilor sociale inclusiv prin creșterea nivelului veniturilor. - sensibilizarea reprezentanților UAT-urilor care nu au dezvoltat servicii sociale, prin implicarea lor în evenimente în rețea de diseminare a bunelor practici, împreună cu toate categoriile de părți interesate. - colectarea si asigurarea datelor necesare analizelor si studiilor, fundamentării politicilor si programelor | **C2** În ansamblu **situația grupurilor vulnerabile și accesul lor la servicii sociale s-a îmbunătățit** însă România se află încă semnificativ sub media europeană pentru mai multe dimensiuni ale excluziunii sociale, iar pandemia COVID-19 a înrăutățit situația acestora. O serie de lacune legislative și instituționale limitează interesul și capacitatea de creare si furnizare a serviciilor sociale, inclusiv, standardele de cost neadecvate, lipsa de personal și lipsa de atractivitate a posturilor îndeosebi în mediul rural, implicarea și interesul scăzut al unor UAT. | Cap 2.1.  | MMPS si alte structuri responsabile pentru politicile in domeniul incluziunii socialeAM POCUOIR | Decembrie 2022 |